CELEX: 32021R0428
Language: bg
Date: 2021-03-10 00:00:00
Title: Регламент за изпълнение (ЕС) 2021/428 на Комисията от 10 март 2021 година за приемане на стандартни формати на данните за подаване на заявления за одобрение или изменение на условията за одобрение на активните вещества, съгласно предвиденото в Регламент (ЕО) № 1107/2009 на Европейския парламент и на Съвета (текст от значение за ЕИП)

11.3.2021   
               
               
                  BG
               
               
                  Официален вестник на Европейския съюз
               
               
                  L 84/25
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/428 НА КОМИСИЯТА
         от 10 март 2021 година
         за приемане на стандартни формати на данните за подаване на заявления за одобрение или изменение на условията за одобрение на активните вещества, съгласно предвиденото в Регламент (ЕО) № 1107/2009 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 39е, параграф 2, буква б) от него,
         като има предвид, че:
         
                     (1)
                  
                  
                     С Регламент (ЕС) 2019/1381 на Европейския парламент и на Съвета (2) бяха изменени, наред с другото, Регламент (ЕО) № 178/2002 и Регламент (ЕО) № 1107/2009 на Европейския парламент и на Съвета (3), за да се засили прозрачността и устойчивостта на оценката на Съюза на риска във всички области на хранителната верига, в които Европейският орган за безопасност на храните („Органът“) провежда научна оценка на риска.
                  
               
                     (2)
                  
                  
                     В член 7, параграф 1 от Регламент (ЕО) № 1107/2009 се предвижда, че заявлението за одобрение на активно вещество или за изменение на условията на одобрение се подава в съответствие със стандартните формати на данните.
                  
               
                     (3)
                  
                  
                     Органът изготви проект на стандартни формати на данните, въз основа на софтуерния пакет IUCLID, за целите на заявленията за одобрение и за изменение на условията за одобрение на активни вещества, съгласно предвиденото в Регламент (ЕО) № 1107/2009 и в съответните искания за резултати от научна дейност.
                  
               
                     (4)
                  
                  
                     За да се постигне висока степен на прозрачност на дейността на Органа, е целесъобразно да се осигури ефективна обработка на подадените до Органа искания за резултати от научна дейност и да се позволи подаване, търсене, копиране и отпечатване на документи, като в същото време се гарантира спазването на регулаторните изисквания, залегнали в правото на Съюза. Поради това следва да бъдат приети стандартни формати на данните за подаване на заявления по смисъла на член 7, параграф 1 от Регламент (ЕО) № 1107/2009.
                  
               
                     (5)
                  
                  
                     Тъй като настоящият регламент изпълнява разпоредбите на Регламент (ЕО) № 178/2002, които се прилагат от 27 март 2021 г., той следва да се прилага от същата дата.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет и приложно поле
            
               1.   С настоящия регламент се приемат стандартни формати на данните за подаване на заявления за одобрение или за изменение на условията за одобрение на активни вещества по смисъла на Регламент (ЕО) № 1107/2009 на Европейския парламент и на Съвета, в съответствие с член 7 от същия регламент.
            
            
               2.   Той се прилага за заявленията по параграф 1, подадени на или след 27 март 2021 г.
            
         
         
            Член 2
            Приемане на стандартни формати на данните
            Приемат се стандартни формати на данните за одобрение на активно вещество и за изменение на условията на такова одобрение, предложени от Органа, базирани на софтуерния пакет IUCLID и свързани с централната система за подаване на заявления, която трябва да бъде създадена в съответствие с член 7, параграф 1 от Регламент за изпълнение (ЕС) 2020/1740 на Комисията (4).
         
         
            Член 3
            Влизане в сила и прилагане
            Настоящият регламент влиза в сила на третия ден след деня на публикуването му в Официален вестник на Европейския съюз.
            Той се прилага от 27 март 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 март 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OB L 31, 1.2.2002 г., стр. 1.
         
            (2)  Регламент (ЕС) 2019/1381 на Европейския парламент и на Съвета от 20 юни 2019 г. относно прозрачността и устойчивостта на оценката на ЕС на риска в хранителната верига и за изменение на регламенти (ЕО) № 178/2002, (ЕО) № 1829/2003, (ЕО) № 1831/2003, (ЕО) № 2065/2003, (ЕО) № 1935/2004, (ЕО) № 1331/2008, (ЕО) № 1107/2009, (ЕС) 2015/2283 и Директива 2001/18/ЕО (ОВ L 231, 6.9.2019 г., стр. 1).
         
            (3)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
         
            (4)  Регламент за изпълнение (ЕС) 2020/1740 на Комисията от 20 ноември 2020 г. за определяне на разпоредбите, необходими за изпълнението на процедурата по подновяване на активните вещества в съответствие с Регламент (ЕО) № 1107/2009 на Европейския парламент и на Съвета, и за отмяна на Регламент за изпълнение (ЕС) № 844/2012 на Комисията (ОВ L 392, 23.11.2020 г., стр. 20).